06/07/2022 | Administración LocalProvincial
Deputación Provincial da Coruña
Servizo de Promoción Económica, Turismo e Emprego. Sección de Promoción Económica e Emprego
Resolución n.º 2022/30622 pola que se aproba a concesión definitiva de subvencións correspondentes ao Programa DP0040 dirixido a concellos da provincia da Coruña para a realización de eventos de arte pública urbana na modalidade de pintura mural

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA DP0040 DIRIXIDO A CONCELLOS DA PROVINCIA DA CORUÑA PARA A REALIZACIÓN DE EVENTOS DE ARTE PÚBLICA URBANA NA MODALIDADE DE PINTURA MURAL DURANTE O ANO 2022 Don VALENTÍN GONZÁLEZ FORMOSO, presidente da Deputación Provincial da Coruña, Por resolución de Presidencia núm.18.252, do 19 de abril de 2022, cuxo extracto foi publicado no BOP de 26 de abril, procedeuse a aprobar a convocatoria DP0040 do programa de subvencións dirixido a concellos da provincia da Coruña para a realización de eventos de arte pública urbana na modalidade de pintura mural durante o ano 2022, abrindo un prazo ata o 18 de maio para presentar solicitudes. Transcorrido o prazo marcado na convocatoria, 5 entidades enviaron as solicitudes para ser beneficiarias deste programa de subvencións. A totalidade das solicitudes referidas nesta resolución foron presentadas dentro do prazo da convocatoria, e cumpren cos requisitos establecidos nela, agás o concello de Ferrol porque contravén a base 4 da convocatoria. Segundo a base 5 da parte xeral desta convocatoria, exceptúase a obriga de facer a valoración de puntos de cada solicitude cando o crédito consignado sexa suficiente para atender todas as solicitudes que reúnan os requisitos polo importe solicitado. Vistos os antecedentes sinalados, así como as disposicións legais de aplicación, e os informes dos servizos de Promoción económica, turismo e emprego e de fiscalización. RESOLVO: 1.º.–Aprobar a concesión de subvencións correspondentes ao programa DP0040 DIRIXIDO A CONCELLOS PARA A REALIZACIÓN DE EVENTOS DE ARTE PÚBLICA URBANA NA MODALIDADE DE PINTURA MURAL, aos seguintes concellos: TOTAL CONCEDIDO 106.273,42 € 2.º.–Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.3.º.–Autorizar ás entidades que o solicitaron para que poidan concertar a execución do obxecto da subvención con persoas vinculadas á entidade, cumprindo os requisitos establecidos nas bases reguladoras desta convocatoria e no artigo 29.7. d da Lei 38/2003, do 17 de novembro, xeral de subvencións (O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 4.º.–Dispor o gasto das subvencións concedidas con cargo á aplicación orzamentaria 0510/4321/46201, fase A, referencia n.º 22022003531, operación n.º 220220025346, por un importe de 106.273,42 €. 5.º.–Denegar a concesión da subvención correspondente ao programa DP0040 DIRIXIDO A CONCELLOS PARA A REALIZACIÓN DE EVENTOS DE ARTE PÚBLICA URBANA NA MODALIDADE DE PINTURA MURAL, aos concellos e entidades locais seguintes polos motivos que se indican: 6.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, de procedemento administrativo común das administracións públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 5 de xullo de 2022. O presidente A secretaria xeral Valentín González Formoso Amparo Taboada Gil